BREAKING Consiliul Fiscal avertizează: Proiectul de buget pentru 2019 supraevaluează ”semnificativ” încasările din TVA

Consiliul Fiscal arată în opinia oficială pe marginea proiectului de buget că ”are rezerve” față de creșterea masivă a încasărilor din TVA proiectată de Ministerul Finanțelor. Consiliul Fiscal, condus de Ionuț Dumitru, vorbește despre o ”supraevaluare semnificativă” a acestora, cu circa 5 miliarde de lei.

Astfel, Consiliul Fiscal arată că ”veniturile din TVA sunt proiectate să crească cu 17% (cu 10,1 mld. lei ori 0,54% din PIB) comparativ cu nivelul din execuția aferentă anului 2018. Dinamica avansată pentru încasările din TVA o depășește substanțial pe cea a consumului privat nominal net de autoconsum prognozată de CNSP (circa 8%). De altfel, din cele 7,5 mld. lei pe care textul raportului la buget le indică la pagina 9 drept venituri suplimentare din măsuri de îmbunătățire a colectării ce urmează a fi luate de ANAF, 6 mld. lei ar reveni veniturilor suplimentare din TVA”.

Consiliul Fiscal – a cărui opinie este consultativă – mai arată că și veniturile din contribuții sociale si impozit pe venit sunt supraestimate cu circa 3,5 mld. lei

În prezenta acestor supraestimări, Consiliul Fiscal arară că ”în lipsa unor măsuri compensatorii suplimentare, este probabil ca deficitul la finele anului curent să se situeze în imediata vecinătate a nivelului de 3% din PIB”. Or, proiectul bugetului țintește un deficit în termeni cash de 2,55% din PIB.

Sursa Foto: (Inquam Photos/ Autor: Octav Ganea)